
Referat de aprobare
a Proiectului de hotărâre privind  aprobarea preţului de referinţă pe specii/grupe de specii, pe grade de accesibilitate, sortimente și natura produsului, pentru masa lemnoasă provenită din fondul forestier proprietate publică a comunei Ardusat pentru anul 2020

               Proiectul de hotărâre este reglementat juridic de prevederile art.1, lit. ,,r”, din Regulamentul de valorificare a masei lemnoase din fondul forestier proprietate publică, aprobat prin Hotărârea Guvernului nr.715/2017 , ale Legii nr. 46/2008 privind Codul Silvic, republicată, cu modificările și completările ulterioare, ale Legii nr. 52/2003 privind transparența decizională în administrația publică,republicată,precum și ale art 129 alin (1) alin 2 lit  c, alin (6) lit a din OUG 57/2019 privind Codul administrativ si H.G. 924 din 04.11.2015 cu modificarile si completarile ulterioare;
        În proiectul de hotărâre propunem aprobarea preţului de referinţă pe specii/grupe de specii, pe grade de accesibilitate, sortimente și natura produsului, pentru masa lemnoasă provenită din fondul forestier proprietate publică a comunei Ardusat, conform anexelor nr.1-5, la proiectul de hotărâre prezentat.

În acest sens, Ocolul Silvic Borlesti, prin adresa nr. 5998/16.09.2020 înregistrată sub numărul 2377 din 16.09.2020 comunică spre aprobare prețurile de referință aferente anului 2021, pe specii,pe grade de accesibilitate, sortimente și natura produsului, astfel: 

 -Gradul I de accesibilitate < 250 m conform anexei nr. 1,

 -Gradul II de accesibilitate: 251-500 m, conform anexei nr. 2, 

 -Gradul III de accesibilitate: 501-1000 m, conform anexei nr. 3,

 -Gradul IV de accesibilitate: 1001-1500 m, conform anexei nr. 4

 și Gradul V de accesibilitate >1500 m, conform anexei nr. 5, similar cu prețurile de referinţă pe specii/ grupe de specii, pe grade de accesibilitate, sortimente și natura produsului pentru masa lemnoasă provenită din fond forestier folosite la nivel național din Decizia nr.566/ 16.10.2018.

  
Conform prevederilor art. 1 litera ,,r” din Regulamentul de valorificare a masei proprietate  publică, aprobat prin Hotărârea Guvernului nr. 715/2017, ,,..preţul de referinţă se aprobă, pentru fiecare an de producţie, prin decizie a conducătorului administratorului fondului forestier proprietate publică a statului, la nivel judeţean, la nivel naţional sau la nivelul regiunii de dezvoltare, respective de proprietar pentru masa lemnoasă provenită din fondul forestier proprietate publică a unităţilor administrativ-teritoriale; preţul de referinţă poate fi revizuit o singură dată în cursul unui an”.

Prețul de referință reprezintă prețul unui metru cub de masă lemnoasă pe picior care se recoltează din fond forestier, stabilit în condiții de piață, în funcție de specie sau grupă de specii, de gradul de accesibilitate, de sortiment, natura de produs și se utilizează pentru calculul prețului APV.

        
Prețul de APV, conform prevederilor art. 1, litera ,,s” din regulamentul sus menționat, este ,,preţul mediual masei lemnoase cuprinse într-un act de punere în valoare - APV, exprimat în lei/mc volum brut, rezultat prinaplicarea preţurilor de referinţă prevăzute la lit. ,,r”, aferente sortimentelor dimensionale, lemnului de foc şi cojii,ponderate cu cantităţile acestora”.

Faţă de cele prezentate mai sus, supunem spre dezbatere și adoptare Consiliului Local al comunei Ardusat, preţul de referinţă pe specii/grupe de specii, pe grade de accesibilitate, sortimente și natura produsului, pentru masa lemnoasă provenită din fondul forestier proprietate publică a comunei Ardusat, conform anexelor nr.1-5, la proiectul de hotărâre prezentat.
                                                                           Primar,      
Rus Ciprian-Vasile

